ನ್ಯೂ ಲುಕ್ನಲ್ಲಿ ಸಿಂಪಲ್ ಸ್ಟಾರ್ ರಕ್ಷಿತ್ ಶೆಟ್ಟಿ ಮಿಂಚು ಕೊರೊನಾ ಮತ್ತು ಲಾಕ್ಡೌನ್ನಿಂದ ತತ್ತರಿಸಿ ಹೋಗಿದ್ದ ಸ್ಯಾಂಡಲ್ವುಡ್, ಸದ್ಯ ಸಖತ್ ಆಯಕ್ಟಿವ್ ಆಗಿದೆ. ಎಲ್ಲಾ ಸ್ಟಾರ್ಗಳು ಶೂಟಿಂಗ್ ಅಖಾಡಕ್ಕೆ ಇಳಿದಿದ್ದಾರೆ. ಇದೀಗ ಸಿಂಪಲ್ಸ್ಟಾರ್ ರಕ್ಷಿತ್ ಶೆಟ್ಟಿ ಕೂಡ 777 ಚಾರ್ಲಿ ಶೂಟಿಂಗ್ ಶುರುಮಾಡೋ ಯೋಚನೆಯಲ್ಲಿದ್ದು, ಬೇಕಾದ ತಯಾರಿಗಳನ್ನ ಮಾಡ್ಕೊಳ್ತಿದ್ದಾರೆ. ಕೊರೊನಾ ಮತ್ತು ಲಾಕ್ಡೌನ್ನಿಂದ ಸ್ಯಾಂಡಲ್ವುಡ್ ಸೈಲೆಂಟಾಗಿತ್ತು. ಭರದಿಂದ ಸಾಗ್ತಿದ್ದ ಸಿನಿಮಾ ಶೂಟಿಂಗ್ಗಳಿಗೆ ಬ್ರೇಕ್ ಬಿದ್ದಿತ್ತು. ಇದೀಗ ಒಂದೊಂದೇ ಬಿಗ್ ಬಜೆಟ್ ಸಿನಿಮಾಗಳು ಮತ್ತೆ ಶೂಟಿಂಗ್ ಶುರುಮಾಡಿದೆ. ಅದೇ ಹಾದಿಯಲ್ಲಿ ಅರ್ಧಕ್ಕೆ ನಿಂತಿದ್ದ 777 ಚಾರ್ಲಿ ಶೂಟಿಂಗ್ ಕೂಡ ಸದ್ಯದಲ್ಲೇ ಶುರುವಾಗಲಿದೆ. ರೀಸೆಂಟಾಗಿ 777 ಚಾರ್ಲಿ ಸಿನಿಮಾದಲ್ಲಿ ನಟಿಸೋಕ್ಕೆ ತರಬೇತಿವುಳ್ಳ ನಾಯಿಗಳು ಬೇಕಿವೆ ಅಂತ ಹುಡುಕ್ತಿದ್ದ ಚಿತ್ರತಂಡ ಇದೀಗ, ಶೂಟಿಂಗ್ ಮಾಡೋಕ್ಕೆ ಪ್ಲಾನ್ ಮಾಡಿಕೊಳ್ತಿದೆ. ಈ ಬಗ್ಗೆ ಚಿತ್ರ ನಿರ್ದೇಶಕ ಕಿರಣ್ ರಾಜ್, ನಾಯಕ ರಕ್ಷಿತ್ ಶೆಟ್ಟಿ ಮತ್ತು ಚಿತ್ರತಂಡ ಕೂತು ಚರ್ಚೆ ಮಾಡಿ, ಬೇಕಾದ ಸಿದ್ಧತೆ ಮಾಡಿಕೊಳ್ತಿದೆ. ಅದರ ಒಂದಷ್ಟು ಫೋಟೋಗಳನ್ನ ಡೈರೆಕ್ಟರ್ ಕಿರಣ್ ರಾಜ್ ಸೋಶಿಯಲ್ ಮೀಡಿಯಾದಲ್ಲಿ ಶೇರ್ ಮಾಡಿಕೊಂಡಿದ್ದಾರೆ. ಅಂದ್ಹಾಗೇ ಈ ಚಿತ್ರದಲ್ಲಿ ರಕ್ಷಿತ್ ಶೆಟ್ಟಿ ಗಡ್ಡ ಬಿಟ್ಟು,ಮಾಸ್ ಲುಕ್ನಲ್ಲಿ ಮಿಂಚಿದ್ದು , ಲಾಕ್ಡೌನ್ ನಂತರ ಲುಕ್ ಕೊಂಚ ಬದಲಾಗಿದೆ. ಬಿಯರ್ಡ್ ಲುಕ್ ಜೊತೆಗೆ ಕೊಂಚ ಲಾಂಗ್ ಹೇರ್ ಬಿಟ್ಟಿದ್ದು,ಈ ಲುಕ್ ಕೂಡ ಸಖತ್ ಸ್ಟೈಲಿಶ್ ಆಗಿದೆ. ಈಗಾಗಲೇ ಚಿತ್ರದ ಟೀಸರ್, ಮೇಕಿಂಗ್, ಫೋಟೋಗಳು 777 ಚಾರ್ಲಿ ಬಗ್ಗೆ ಕುತೂಹಲ ಮೂಡಿಸಿದ್ದು, ಮುಂದಿನ ಭಾಗದ ಚಿತ್ರೀಕರಣದ ಬಗ್ಗೆ ಸ್ವತಃ ಚಿತ್ರತಂಡವೇ ಎಕ್ಸೈಟ್ ಆಗಿದ್ಯಂತೆ. ಸದ್ಯ ಲಾಕ್ಡೌನ್ನಿಂದ ಅರ್ಧಕ್ಕೆ ನಿಂತಿದ್ದ ಸಿನಿಮಾಗಳೆಲ್ಲಾ ಮತ್ತೆ ಶೂಟಿಂಗ್ ಶುರುಮಾಡಿದ್ದು, ಸ್ಯಾಂಡಲ್ವುಡ್ ಸಹಜ ಸ್ಥಿತಿಗೆ ಮರಳುವತ್ತ ಪ್ರಯತ್ನಸ್ತಿದೆ.